PF ช้ำ! Q2/59 พลิกขาดทุน 21.59 ลบ. แม้เข้าซื้อกิจการ TPROP ต่ำกว่ามูลค่ายุติธรรม
PF ช้ำ! Q2/59 พลิกขาดทุน 21.59 ลบ. จากปีก่อนมีกำไร 422.68 ลบ. หลังเข้าซื้อกิจการ TPROP ต่ำกว่ามูลค่ายุติธรรม ขณะที่ช่วง 6 เดือนแรกมีกำไร 345.72 ลบ. ลดลง 34% จากปีก่อนกำไร 520.49 ลบ.
11 ส.ค. 2559

บริษัท พร็อพเพอร์ตี้ เพอร์เฟค จำกัด (มหาชน) หรือ PF รายงานผลการดำเนินงานไตรมาส 2/58 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 21.59 ล้านบาท หรือขาดทุนสุทธิ 0.00282 บาทต่อหุ้น เทียบกับช่วงเดียวกันของปีก่อนที่มีกำไรสุทธิ422.68 ล้านบาท หรือมีกำไรสุทธิ 0.07308 บาทต่อหุ้น
โดยผลการดำเนินงานในไตรมาสดังกล่าวพลิกขาดทุนเนื่องจากการซื้อในราคาต่ำกว่ามูลค่ายุติธรรมจำนวน 505.70 ล้านบาท จากการที่บริษัทได้เข้าซื้อกิจการของ บริษัท ไทย พร็อพเพอร์ตี้ จำกัด (มหาชน) หรือ TPROP ทั้งนี้หากไม่รวมรายการดังกล่าวบริษัทจะมีผลขาดทุน 83 ล้านบาท เทียบกับไตรมาส 2 ปี 59 ขาดทุนลดลงจำนวน 61.40 ล้านบาท
ขณะที่ช่วง 6 เดือนแรกมีกำไรสุทธิ 345.72 ล้านบาท หรือมีกำไรสุทธิ 0.04509 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 520.49 ล้านบาท หรือมีกำไรสุทธิ 0.08999 บาทต่อหุ้น
 
 